**Електроразпределение Север АД**

Варна Тауърс, кула Е, бул. Владислав Варненчик 258, гр. Варна 9009

**Предложение, обосновка на предложението, за утвърждаване на цени за трети ценови период от V-ти регулаторен период и искане за изменение на разходи и определяне на необходими приходи за периода от 01 юли 2020 до 30 юни 2021 г.**

**Варна**

**март 2020 г.**

# І. ВЪВЕДЕНИЕ

На основание разпоредбите на Закона за енергетиката (ЗЕ), Наредба № 3 от 21.03.2013 г. за лицензиране на дейностите в енергетиката (НЛДЕ) и Наредба № 1 от 14.03.2017 г. на КЕВР за регулиране на цените на електрическата енергия (НРЦЕЕ), Електроразпределение Север АД e разработило настоящето предложение за изменение на цени и искане за определяне на необходимите приходи за трети ценови период от V-ти регулаторен период.

Приложимият метод на ценообразуване за електроразпределителните дружества е методът „горна граница на приходи“. Прилагайки този метод, регулаторният орган- Комисията за енергийно и водно регулиране (КЕВР/Комисията), след извършване на регулаторен/ценови преглед, изменя необходими приходи (НП) за всеки ценови период от регулаторния период. Изменението на НП е с нивото на отчетената инфлация за предходен период, коефициент за подобряване на ефективността на компанията, отклоненията от заложената прогнозна пазарна цена за закупуване на технологичния разход и отчетената среднопретеглена цена, както и с корекция за неизпълнение/преизпълнение на инвестиционната програма и с фактор Z. По своята същност, този метод на регулиране (*регулиране чрез стимули*) следва да дава възможност на компанията, чрез повишаване на своята ефективност и намаляване на оперативните разходи да осигури спестявания и да подобрява финансовия си резултат.

Съгласно изискванията на ЗЕ, при определяне на цените на енергийните предприятия по чл. 23, т. 4 и чл. 24, ал. 1, т. 1, следва да се спазват принципите за осигуряване на баланс между интересите на енергийните предприятия и клиентите, както и да се осъществи справедливо разпределяне на икономическите последици от либерализирането на електроенергийния пазар.

В изпълнение на чл. 36а от ЗЕ, в едномесечен срок преди подаване на заявлението за утвърждаване на нови цени и коригиране на необходими приходи в Комисията, оповестихме в средствата за масова информация намерението си да подадем заявление за утвърждаване на новите цени. Публикациите бяха направени на 28.02.2020 г. в национален всекидневник в. Труд и регионалния ежедневник- в. Черно море, гр. Варна.

# II. ОСНОВНИ ДОПУСКАНИЯ при изготвянето на заявлението за утвърждаване на необходими приходи и цени за периода 01 юли 2019 - 30 юни 2020 г. на Електроразпределение Север АД

При формирането на необходимите приходи за трети ценови период от V-ти регулаторен период сме се придържали към изискванията на НРЦЕЕ, като сме взели предвид следното:

* V-ти регулаторен период започнал на 1 юли 2018 г. е с продължителност три години;
* Методът на регулиране е регулиране чрез стимули – горна граница на приходи;
* При определяне на необходимите приходи и формирането на цените за третия ценови период, изцяло сме се ръководили от изискванията на ЗЕ, НРЦЕЕ и Минималните изисквания на Комисията за енергийно и водно регулиране към заявленията за утвърждаване на цени на електрическата енергия на електроразпределителните дружества за първата ценова година на петия регулаторен период (Изискванията);
* Отчетени са изискванията на ПТЕЕ във връзка с начина на балансиране на електроразпределителните дружества;
* Предложението на Електроразпределение Север АД се базира на утвърдените с решение Ц-19 от 01.07.2019 на КЕВР прогнозна пазарна цена на електрическата енергия, по която електроразпределителните предприятия купуват от организиран борсов пазар електрическа енергия за покриване на технологичния разход за пренос през електроразпределителната мрежа, както и действащите към момента на подаване на заявлението цени за предоставяните от ЕСО ЕАД услуги и цена за задължения към обществото.

При разработване на настоящето предложение за Необходими проходи и цени е отчетено следното:

* Приспособяване към новите изисквания на пазара, при най-високо постижимо ниво на съобразяване с изискванията за равноправен достъп до разпределителната мрежа на отделните групи потребители;
* Поддържане на съществуващата и изграждане на нова разпределителна мрежа;
* Присъединяване на всички потребители, заявили желание за това;
* Подобряване качеството на доставената електрическа енергия;
* Подобряване на търговската дейност, чрез подновяване на уредите за измерване на продадената електрическа енергия и технологично подобряване на мрежите СрН и НН;
* Оптимизиране на разходите, като фактор за подобряване на финансовите резултати от дейността;
* Следване на политика за развитие на човешките ресурси и формиране на фирмена култура в персонала на дружеството.

Не на последно място, при изчисляване на необходимите приходи и формирането на предложените цени, сме спазили основните принципи за ценообразуване, така че:

* цените да не са дискриминационни;
* цените да са определени по прозрачен начин;
* цените да са основани на обективни критерии;
* изменението на цените да осигурява възстановяването на необходимите разходи за закупуване на енергия по веригата.

**Считано от 1 юли 2020 г. Електроразпределение Север АД предлага Комисията да утвърди цената за достъп за небитови клиенти да се определя на база предоставената мощност, вместо на база потребените количества електрическа енергия, както е досега. Този начин на ценообразуване отразява както възможността във всеки един момент клиентите да ползват предоставената им мощност, така и задължението на дружеството да осигурява същата без оглед на потенциалните искания от други клиенти. Считаме, че това ще осигури и по-справедливо разпределение и покриване на условно-постоянните разходи, които мрежовия оператор прави за поддържането на съответната мощност и непрекъснатост на доставката до всеки обект независимо от неговата консумация. С оглед на факта, че на останалата територия в страната се прилага именно този начин на образуване на цената за достъп за небитовите клиенти от няколко години, то по този начин ще се постигне и равнопоставеност за всички небитови клиенти в условията на ползване на мрежата за разпределение.**

Предложените цени са изцяло функция на разходите свързани с достъпа до и преноса на електрическа енергия през електроразпределителната мрежа до потребителите на съответното ниво на напрежение. Бихме искали да отбележим и, че Заявлението за цени е разработено, без да се отчитат допълнителните разходи на Електроразпределение Север АД, които възникват и биха възникнали в следствие на промяна на подхода на ценообразуване на услугата достъп до електроразпределителната мрежа на небитовите (стопански) потребители.

Чрез така предложените необходими приходи и цени, Електроразпределение Север АД цели да покрие единствено икономически обоснованите си разходи за регулираната дейност на компанията, като в разходите са отразени:

* управлението, експлоатацията и поддръжката на енергийните обекти, собственост на компанията;
* разходите свързани с осигуряване на надеждно снабдяване на потребителите;
* реалната инвестиционна програма за изминалия ценови период;
* амортизационни отчисления на активите, които ще бъдат въведени в експлоатация, след началото на регулаторния период, в резултат на предвидените инвестиции;
* в необходимите приходи не са отразени активите и амортизационните отчисления на активите придобити чрез финансирания.

# III. ОБОСНОВКА на заявените необходими приходи и цени за периода от 01 юли 2020 г. до 30 юни 2021 г. на Електроразпределение Север АД.

1. ***Признати необходими приходи за втори ценови период от V-ти регулаторен период***

Със свое решение Ц-19/01.07.2019 г. КЕВР е определила необходими приходи (НП) на Електроразпределение Север АД за първа ценова година на V-ти регулаторен период в размер на 207 775 хил.лв., в т.ч.:

* Технологични разходи – \*\*\*хил. лв.;
* Разходи за балансиране – \*\*\*хил. лв.;
* Експлоатационни и административни разходи – \*\*\*хил. лв.;
* Разходи за амортизации – 40 282 хил. лв.;
* Възвръщаемост – 17 526 хил. лв
* Корекция с фактор Z - \*\*\* хил. лв.
* Корекция за неизпълнени инвестиции – (385) хил. лв.
* Корекция за Възстановяване на цена за технологични разходи – \*\*\* хил.лв.

1. ***Корекция на необходимите приходи с инфлационния индекс за предходен ценови период***

НРЦЕЕ предвижда, признатите разходи за дейността да се коригират с инфлационен индекс (И) за предходен период, на основата на данни от Националния статистически институт. За 2019 г. отчетената инфлация е в размер на 3.1%. Съгласно решение Ц-19/01.07.2019 г. признатите разходи за втората година от регулаторния период са \*\*\*хил.лв. Прилагайки инфлационния индекс, посочен от НСИ, разходите следва да се коригират със \*\*\*хил.лв.

**Предвид горепосоченото, на основание чл. 38, ал, 3, т. 2 ор НРЦЕЕ, Електроразпределение Север АД заявява за изменение експлоатационни и административни разходи за трети ценови период на V-ти регулаторен период от \*\*\*хил.лв. на \*\*\*хил.лв.**

1. ***Корекция на необходимите приходи с размер на разликата между прогнозни и отчетени разходи за покупка и продажба на електрическа енергия за предходен ценови период ( фактор Z****)*

Съгласно прилагания метод на регулиране „горна граница на приходи“, в случаите когато е налице разлика между утвърдените и отчетените количества електрическа енергия доставени до крайни клиенти за предходен ценови период, необходимите приходи за следващия ценови период се коригират с фактор Z. Електроразпределение Север АД реализира по-малко пренесени количества от очакваните за последния ценови период. Вследствие на тези по-ниски количества за пренос и достъп прогнозираме корекция с фактор Z в размер на \*\*\* хил.лв. В тази корекция е отразена и разликата между прогнозните и отчетените количества електрическа енергия за пренос до крайни клиенти за последните два месеца от по-предходен ценови период (май 2019 г. – юни 2019 г.).

**Предвид гореизложеното, на основание чл. 38, ал. 6 от НРЦЕЕ, Електроразпределение Север АД заявява за утвърждаване корекция на необходимите приходи за втори ценови период от V-ти регулаторен период, свързана с фактор Z в размер на \*\*\*хил.лв.**

1. ***Корекция на необходимите приходи с размер на разликата между прогнозни и отчетени разходи за инвестиции за втори ценови период от пети регулаторен период***

За втори ценови период от V-ти регулаторен период, Електроразпределение Север АД е заявило и КЕВР е утвърдил инвестиционна програма в размер на 45 000 хил.лв. В края на финансовата година Електроразпределение Север АД отчита капитализирани инвестиции в размер на \*\*\*хил.лв.

При определяне на необходимите приходи за трети ценови период от V-ти регулаторен период, Електроразпределение Север АД калкулира корекция, вследствие на неизпълнени инвестиционни намерения в размер на \*\*\* хил. лв.

*Таблица №1- Разлики в заявените и отчетените разходи за инвестиции за втори ценови период на V-ти регулаторен период, в хил. лв.*

|  |  |  |  |
| --- | --- | --- | --- |
| **Показател** | **2018** | **2019** | **2020** |
| Инвестиции, общо | \*\*\* | \*\*\* | \*\*\* |
| Финансирания | \*\*\* | \*\*\* | \*\*\* |
| Амортизация общо | \*\*\* | \*\*\* | \*\*\* |
| в т.ч. амортизация на активи придобити чрез финансиране | \*\*\* | \*\*\* | \*\*\* |
| Нетна амортизация | \*\*\* | \*\*\* | \*\*\* |
| Номинален размер на инвестициите | \*\*\* | \*\*\* | \*\*\* |
| Среден номинален размер на инвестициите | \*\*\* | | |
| Признат номинален размер на инвестициите | 56 056 | | |
| Среден размер на амортизациите | \*\*\* | | |
| Признат номинален размер на амортизациите | 8 484 | | |
| **Корекция за инвестиции годишно** |  | **\*\*\*** |  |

Корекцията е изчислена, в съответствие с приложимия от КЕВР подход за определяне на размера на надвзетия/недовзетия приход в следствие на неизпълнени/преизпълнени инвестиции.

**Предвид гореизложеното, на основание чл. 38, ал. 3, т.3 от НРЦЕЕ, Електроразпределение Север АД заявява корекция на Необходимите приходи за трети ценови период от V-ти регулаторен период, свързана с непълно изпълнение на инвестиционната програма в размер на \*\*\*хил. лв.**

1. ***Корекция на необходимите приходи свързана с отклонение между постигнатата среднопретеглена пазарна цена и прогнозната пазарна цена***

От 01.07.2018 г. операторите на електроразпределителни мрежи закупуват електрическата енергия необходима за покриване на технологичните разходи на организаран борсов пазар. Електроразпределение Север АД закупва тази електрическа енергия изцяло от Българската независима енергийна борса (БНЕБ/IBEX) основно от сегмента „ден напред“, както и от сегмента „в рамките на деня“. Постигнатата от дружеството среднопретеглена пазарна цена за периода 01.07.2019 г. – 28.02.2020 г. на пазара „ден паред“ е \*\*\*BGN/MWh. КЕВР е определила с решение Ц-19/01.07.2019 г. прогнозна пазарна цена за операторите на електроразпределителни мрежи в размер на 92.85 BGN/MWh. Съгласно чл. 38, ал. 7 от НРЦЕЕ, в случаите когато постигнатата среднопретеглена пазарна цена е с повече от 5% по-висока или по-ниска от прогнозната пазарна цена, то разходите за закупуване на електрическа енергия за технологични разходи подлежи на корекция в следващата ценова година. Към края на фервуари 2020 г. постигнатата среднопретеглена цена електрическата енергия за покриване на технологичния разход не превишава с повече от 5% прогнозната пазарна цена и в тази връзка към настоящия момент дружеството не заявява разходи за компенсиране за настоящия ценови период.

С решение Ц-19/01.07.2019 г. КЕВР е приела за Електроразпределение Север АД постигнати разходи за закупуване на електрическа енергия за покриване на технологичните нужди при цена 94.73 BGN/MWh. При тази цена ина база отчетните данни за разпределената електрическа енергия към крайни клиенти в решение Ц-19/01.07.2019 и признатия размер на технологичните разходи, общия разход, който е компенсиран на дружеството е в размер на \*\*\*хил.лв. Реално постигнатата цена за закупуване на електрическа енергия за покриване на технологичните нужди за периода юли 2018 – юни 2019 г. е \*\*\*BGN/MWh. При тази цена и на база отчетните данни за разпределената електрическа енергия към крайни клиенти, общият разход, който следва да се компенсира е в размер на 7 211 хил.лв. В тази връзка Електроразпределение Север АД, следва да възстанови разликата в стойността на компенсацията относно постигнатата цена за технологичен разход в размер на \*\*\*хил.лв.

Вследствие на постигнатите по-ниски цена и разходи за покриване на технологичните нужди за последните два месеца на предходния ценнови период, Електроразпределение Север АД предивжда корекция на необходимите приходи в размер на \*\*\*хил.лв.

**Предвид гореизложеното, на основание чл. 38, ал. 7, т. 2 от НРЦЕЕ, Електроразпределение Север АД заявява корекция на Необходимите приходи за трети ценови период от V-ти регулаторен период, свързана с отклонение между постигнатата среднопретеглена пазарна цена и прогнозната пазарна цена в размер на \*\*\*хил. лв.**

1. ***Необходими приходи***

Признатите необходими приходи за втори ценови период на V-ти регулаторен период са в размер на 207 775 хил. лв. След корекциите, които Електроразпределение Север АД калкулира за трети ценови период от регулаторния период, необходимите приходи за трети ценови период са в размер на **\*\*\***хил.лв.

**Отчитайки всички посочени по-горе корекции на ценообразуващите елементи, Електроразпределение Север AД заявява необходими приходи за трети ценови период от V-ти регулаторен период (от 01 юли 2020 г. до 30 юни 2021 г.) в размер на \*\*\*хил. лв.**

# IV. ПРЕДЛОЖЕНИЕ за нови необходими приходи и цени за трети ценови период от V-ти регулаторен период

**Считано от 1 юли 2020 г., Електроразпределение Север АД предлага цената за достъп за небитовите клиенти да се изчислява на базата на предоставената мощност на тази категория клиенти, а не както досега на база консумираната електрическа енергия.** Новият начин на ценообразуване отразява както възможността във всеки един момент клиентите да ползват предоставената им мощност, така и задължението на дружеството да осигурява същата без оглед на потенциалните искания от други клиенти. Считаме, че това ще осигури и по-справедливо покриване на условно-постоянните разходи, които мрежовия оператор прави за поддържането на съответната мощност и непрекъснатост на доставката до всеки обект независимо от неговата консумация.

Електроразпределение Север АД предлага цената за достъп за небитови клиенти да бъде определена за „киловат на ден“. Този принцип дава възможност да се изчислява точна дължима сума за всеки един ден от отчетния период. Така, при смяна на ползвателя/собственика или при уреждане на отношения между наемател и наемодател, както и при временни и сезонни обекти ще има възможност да се изчислява и разделя дължимата сума за предоставената мощност на обекта между различните клиенти.

За определяне на прогнозната мощност на небитовите клиенти, на база на която дружеството ще формира приходи от цена за достъп, Електроразпределение Север АД проведе мащабна информационна кампания и изпрати индивидуални писма до всеки един потребител с възможност за деклариране или промяна на данните за предоставена мощност. В резултат, **заявената от Електроразпределение Север АД прогноза за предоставена мощност на небитовите потребители е в размер на \*\*\*MW**.

В допълнение, при определяне на цените за услугите по пренос и достъп за трети ценови период на V-ти регулаторен период от 01.07.2020 г. до 30.06.2021 г., Електроразпределение Север АД се е водило от следните принципи:

* Покриване на разходите, свързани с лицензионната дейност;
* Покриване на реално очакваните разходи за покупка на електрическа енергия за технологични разходи и на реалните разходи за балансиране;
* Спазване на изискванията на чл. 31, ал. 2 от ЗЕ за справедливо разпределяне на разходите между всички участници на пазара и и по недискриминационен начин.

**Предложението за утвърждаване на цени на Електроразпределение Север АД за трети ценови период от V-ти регулаторен период отразява последиците от въведеното извънредно положение в РБългария и влиянието му върху електроенергийния пазар.**

Електроразпределение Север АД предлага следните ценообразуващи елементи и цени за разпределение на електрическа енергия и за достъп до електроразпределителната мрежа, собственост на дружеството, които да са приложими за периода от 01.07.2020 г. до 30.06.2021 г.:

*А. Ценообразуващи елементи:*

Необходими приходи \*\*\*

в т.ч. възвръщаемост 17 526 хил. лв.

Регулаторна база на активите 262 765 хил. лв.

Норма на възвращаемост 6.67 %

Количества електрическа енергия за крайни клиенти 5 445 000 MWh

Количества електрическа енергия за ТР 538 516 MWh

*Б. Цени на база заявeна тарифна структура*

|  |  |  |
| --- | --- | --- |
|  | **Цени** | **BGN/kWh,**  **BGN/kW/ден**  **без ДДС и акциз** |
| **1.** | Цена за достъп до електроразпределителната мрежа:   * **На небитови клиенти:** * На битови клиенти: | **\*\*\***  **\*\*\*** |
| **2.** | Цена за пренос на електрическа енергия през електроразпределителната мрежа на средно напрежение | \*\*\* |
| **3.** | Цена за пренос на електрическа енергия през електроразпределителната мрежа на ниско напрежение | \*\*\* |
|  | **Забележки:**   * Цената за достъп се заплаща от всички потребители, присъединени на средно и ниско напрежение; * Потребител, присъединен към мрежа средно напрежение дължи съответната цена за достъп до електроразпределителната мрежа и цена за пренос през електроразпределителната мрежа на средно напрежение; * Потребител, присъединен към мрежа ниско напрежение дължи съответната цена за достъп до електроразпределителната мрежа и цена за пренос през електроразпределителната мрежа на ниско напрежение; * Предлаганите цени са изчислени с актуалните цени на НЕК ЕАД и на ЕСО ЕАД към момента на подаване на заявлението; * Предлаганите цени по т. 1, т. 2 и т. 3 не включват цена за пренос през електропреносната мрежа, както и цена за достъп до електропреносната мрежа; * В съответствие с действащото законодателство Електроразпределение Север АД си запазва правото, при промяна на цените на своите доставчици или на нормативната уредба, да поиска промяна на цените за достъп и пренос през електроразпределителната мрежа за потребителите, присъединени към нея. | |

Изготвил: